Bundsautobahn 620

duum|Verloop vun de BAB 620
De Bundsautobahn 620 (kort: BAB 620 oder A 620) is en bundsdüütsche Autobahn in’t Saarland vun 31 km Läng. Se is togliek ’n goot Stück lang ok Deel vun de E 29.

 Verloop 
De BAB 620 fangt an’t Autobahndreeeck Saarlouis an un verlöpt an Völklingen un Saarbrücken vörbi bit na’t Autobahndreeeck Saarbrücken. Se hett verschedene Opgaven: toeerst deent se as Deelstück vun de Verbinnen Luxemborg – Saarbrücken (un vun dor wieter na de A 6), un ist to’n annern en Ümföhren för vele Öörd an de middleren Saar. Dat süüdööstliche Deelstück is butendem Stadtautobahn för Saarbrücken. De A 620 is op hele Läng veerstriepig utboet, man op vele Deelstrecken fehlt op beide Sieten de Standstriepens.

Vun de A 620 ut hett een twüschen de Anslusssteden Völklingen-Geislautern un Völklingen-Zentrum en go’e Utsicht op dat Weltkulturarv Völklinger Hütte. Vunwegen dat de Streck in’t Stadtrebeet vun Saarbrücken meist blots in de ehmoligen Saarau verlöpt, steiht de Autobahn bi Hoochwater över 3,90 m twüschen de Bismarck- un de Wilhelm-Heinrich-Brüch regelmatig ünner Water. Dat passeert een bit tweemol in’t Johr för tomindst twee Daag. Dorüm hett de A 620 ok den Ökelnaam Nevenstroom vun de Saar mit 13 Bookstaven (= Stadtautobahn).

 Bohistorie 
De Boarbeiten för den Afsnitt sünd 1961 anfungen un 1963 fardigstellt worrn. An’n 14. Dezember 1963 is de A 620 apenmaakt worrn – bit dorhen weer se as B 406 betekent. Den glieken Dag weer ok dat Deelstück vun de A 6 twüschen St. Ingbert un Saarbrücken freegeven. Üm den Bo vun de A 620 dör de Binnenstadt vun Saarbrücken an de Saar langs mööglich to maken, es de jüngere vördere Muer vun’t Slott Saarbrücken afreten un en Muer dorachter ut dat Middelöller bit op Boddenhööch freegraavt worrn. So künnen twintig Meter mehr för de Trasse wunnen warrn.

Twüschen de Anslusssteden Saarlouis-Lisdorf un Wadgassen geev dat wat Sünner’t. Dor geev dat fröher en Hülpsbrüch, de dat nödig maken de, dat de Autobahn drange Kurven kreeg un en Hööchstsnelligkeit vun 80 km/h gellen de. In’n Rahmen vun’n Ümbo wegen den ne’en Ansluss vun de B 269 (Bous (Saar)/Ensdorf (Saar) un Frankriek) is disse Bowies ännert worrn. An de Steed weer de Anslusssteed Ensdorf mit en ne’e Brüch över de Saar na de B 51 hen un en Tangente to de B 269 boet, de in Richt Überherrn un wieter bit an de Grenz na Frankriek verlöpt. Fardigstellt weer dat Mitt 2008, de Plaans dorför geev dat aver al siet Mitt vun de 1980er Johren.

 Tokamen Plaans 
Dat gifft Anstalten, de Autobahn in Saarbrücken in’t Rebeet twüschen Bismarck- un Luisenbrüch dör en Tunnel to föhren. Een Grund is, dat bi’t regelmatige Hoochwater de Autobahn nich jümmer mehr sparrt warrn müss, to’n annern warrt dordör ok de Larm un dat Afgas in de Stadtmitt minnert. Dordör künn dor en ne’e „Stadtmitt an’n Stroom“ tostannenkamen.

 Weblenken 

 Naue Streckenbeschrieven vun de A 620

Kategorie:Autobahn
Kategorie:Düütschland